## Pravilnik o vođenju matične evidencije Hrvatskog zavoda za mirovinsko osiguranje

### NN 98/2005 (10.8.2005.), Pravilnik o vođenju matične evidencije Hrvatskog zavoda za mirovinsko osiguranje

# HRVATSKI ZAVOD ZA MIROVINSKO OSIGURANJE

**1921**

Na temelju članka 98. Zakona o mirovinskom
osiguranju (»Narodne novine«, br. 102/98., 127/00.,
59/01., 109/01. i 147/02., 117/03., 30/04. i 177/04.) i članka 19. točke 1.
Statuta Hrvatskog zavoda za mirovinsko osiguranje (»Narodne novine«, broj
163/98., 86/03.), Upravno vijeće Hrvatskog zavoda za mirovinsko osiguranje na
sjednici održanoj 26. srpnja 2005. donosi

## PRAVILNIK

### O VOĐENJU MATIČNE EVIDENCIJE HRVATSKOG ZAVODA ZA MIROVINSKO OSIGURANJE

I. OPĆE ODREDBE

Članak 1.

Ovim se Pravilnikom, u skladu s odredbama Zakona
o mirovinskom osiguranju (u daljnjem tekstu: Zakon), utvrđuju:

1. podaci koji se vode u matičnoj evidenciji o
osiguranicima, obveznicima plaćanja doprinosa za mirovinsko osiguranje i
korisnicima prava iz mirovinskog osiguranja;

2. prijave za vođenje matične evidencije;

3. obveznici podnošenja prijava za vođenje
matične evidencije;

4. obvezna dokumentacija pri dostavi podataka za
vođenje matične evidencije;

5. mijenjanje i ispravljanje podataka unesenih u
matičnu evidenciju;

6. način utvrđivanja staža osiguranja.

Članak 2.

(1)
Matična evidencija vodi se u Hrvatskom zavodu za mirovinsko osiguranje.

(2) Matičnu evidenciju o osiguranicima
zaposlenim u Ministarstvu obrane, Ministarstvu unutarnjih poslova i
Ministarstvu pravosuđa vodi Zavod u skladu sa Zakonom i ovim Pravilnikom, osim
evidencije o vremenu koje su osiguranici proveli na određenim poslovima u
Ministarstvu obrane, Ministarstvu unutarnjih poslova i Ministarstvu pravosuđa,
koju vode ta tijela.

Članak 3.

(1)
Matična evidencija vodi se prema jedinstvenim metodološkim načelima i kodeksu
šifara.

(2)
Matična evidencija vodi se unošenjem podataka sa tiskanica propisanim ovim
Pravilnikom.

(3) Matična evidencija vodi se preuzimanjem i
unošenjem podataka sa propisanih tiskanica i informatičkih medija koje Zavodu
dostavljaju Središnji registar osiguranika (REGOS), Porezna uprava i druga
nadležna tijela.

(4)
Podaci iz stavka 2. i 3. ovog članka čuvaju se na odgovarajućem informatičkom
mediju.

(5)
Obveznici plaćanja i obračunavanja doprinosa za mirovinsko osiguranje, mogu
podatke o osnovicama za obračun doprinosa za obvezno mirovinsko osiguranje na
temelju generacijske solidarnosti dostavljati na magnetskim medijima.

II. PODACI KOJI SE UNOSE
U MATIČNU EVIDENCIJU

Članak 4.

U
matičnu evidenciju unose se podaci o:

(1)
OSIGURANICIMA

            1.         osobni
broj

            2.         matični
broj građana

            3.         spol

            4.         datum
rođenja (dan, mjesec i godina rođenja)

            5.         registarski
broj obveznika obračunavanja i plaćanja

doprinosa

            6.         matični
broj poslovnog subjekta

            7.         općina
mjesta rada ili prebivalište osiguranika

            8.         prezime
i ime

            9.         zanimanje

            10.       najviša
završena škola

            11.       stručno
obrazovanje

            12.       stručna
sprema za obavljanje poslova

            13.       osnova
osiguranja

            14.       datum
stjecanja svojstva osiguranika

            15.       datum
prestanka svojstva osiguranika

            16.       razlog
prestanka svojstva osiguranika

            17.       radno
vrijeme osiguranika

            18.       podaci
o radnom mjestu, zanimanju i osiguranicima

invalidnim osobama
kojima se staž osiguranja računa s

povećanim trajanjem i
podaci o stupnju povećanja

            19.       podaci
o mirovinskom stažu

                        – prema vrstama staža

                        – razdoblje mirovinskog
staža

                        – trajanje mirovinskog
staža

                        – trajanje rada

            20.       podaci
o utvrđenom stažu osiguranja i osnovicama

ostvarenih za
kalendarsku godinu

            21.       podaci
o naknadama plaće na teret Hrvatskog zavoda

za zdravstveno
osiguranje

            22.       podaci
o naknadama plaće na teret Republike Hrvatske

            23.       podaci
o naknadama plaće na teret Centra za socijalnu

skrb

            24.       podaci
o naknadi plaće s osnova profesionalne rehabilitacije

            25.       podaci
o statusu hrvatskoga ratnog vojnog invalida iz

Domovinskog rata

            26.       podaci
o korisniku invalidske mirovine zbog profesi-

nalne nesposobnosti za rad
(za nepuno radno vrijeme)

            27.       podaci
o svoti osnovice osiguranja za dio staža korisnika

invalidske mirovine zbog
profesionalne nesposobnosti

za rad

            28.       datum
zaprimanja prijave

            29.       datum
početka osiguranja u obveznom mirovinskom

osiguranju na temelju
individualne kapitalizirane štednje

            30.       ugovor
o radu na neodređeno ili određeno vrijeme

(2)
OBVEZNICIMA OBRAČUNAVANJA I PLAĆANJA DOPRINOSA ZA MIROVINSKO OSIGURANJE

            1.         registarski
broj obveznika obračunavanja i plaćanja

doprinosa

            2.         registarski
broj prethodni

            3.         matični
broj poslovnog subjekta

            4.         obveznik
doprinosa za mirovinsko osiguranje

            5.         općina
sjedišta ili prebivališta obveznika obračunavanja

i plaćanja doprinosa

            6.         naziv
obveznika obračunavanja i plaćanja doprinosa

            7.         vrsta
obveznika obračunavanja i plaćanja doprinosa

            8.         radno
vrijeme poslodavca (tjedno), mjesec i godina

važenja

            9.         šifra
djelatnosti prema Nacionalnoj klasifikaciji

djelatnosti – NKD

            10.       broj
žiro-računa

            11.       matični
broj građana – MBG za obveznike obračunavanja

i plaćanja doprinosa –
fizičke osobe ili porezni broj

            12.       sjedište
obveznika obračunavanja i plaćanja doprinosa

ili podružnice

            13.       šifra
ulice i šifra naselja

            14.       ulica,
objekt, bliža oznaka sjedišta

            15.       kućni
broj

            16.       pošta
(broj i naziv)

            17.       datum
početka poslovanja

            18.       datum
prestanka poslovanja

            19.       dostava
obavijesti (adresa A ili adresa B)

            20.       razdoblje
sezonskog obavljanja djelatnosti

            21.       datum
zaprimanja prijave

(3)
KORISNICIMA PRAVA

*1) Pored podataka iz
stavka 1. točke 1. do 5., točke 7. do 10. i točke 13. ovog članka u matičnu
evidenciju unose se sljedeći podaci o korisnicima prijevremene starosne,
starosne i invalidske mirovine i prava na profesionalnu rehabilitaciju*:

            1.         o
vrsti mirovine

            2.         o
pravnoj osnovi koja je služila za utvrđivanje mirovine

            3.         o
smanjenju, odnosno povećanju mirovine

            4.         o
datumu stjecanja prava na mirovinu

            5.         o
datumu početka isplate mirovine

            6.         o
datumu obustave isplate mirovine

            7.         o
datumu uspostave isplate obustavljene mirovine

            8.         o
razlogu obustave isplate mirovine

            9.         o
datumu prestanka prava na mirovinu

            10.       o
vrsti i uzrocima nesposobnosti za rad

            11.       o
postocima utjecaja pojedinog uzroka invalidnosti na

ukupnu invalidnost

            12.       o
dijagnozama bolesti

            13.       o
polaznom faktoru za određivanje mirovine

            14.       o
mirovinskom faktoru

            15.       o
osobnim bodovima

            16.       o
svoti mirovine

            17.       o
svoti mirovine prema općem propisu

            18.       o
svoti osnovne mirovine

            19.       o
svoti najniže mirovine

            20.       o
svoti najviše mirovine

            21.       o
datumu promjene opsega prava

            22.       o
datumu usklađivanja svote mirovine

            23.       o
datumu svote usklađene mirovine

            24.       o
datumu stjecanja prava na zaštitni dodatak uz mirovinu

            25.       o
svoti zaštitnog dodatka

            26.       o
datumu stjecanja prava na doplatak za pomoć i njegu

            27.       o
svoti doplatka za pomoć i njegu

*2) podaci o korisnicima
obiteljske mirovine*

            1.         prezime
i ime

            2.         matični
broj građana – MBG

            3.         dan,
mjesec i godina rođenja

            4.         datum
smrti umirovljenika/osiguranika

            5.         uzrok
smrti umirovljenika/osiguranika

            6.         srodstvo
s umrlim osiguranikom, odnosno s korisnikom

mirovine od kojeg se
izvodi pravo na obiteljsku mirovinu

            7.         podaci
iz članka 4. stavka 1. točke 1. do 4., točke 7. do

10. i točke 13. ovog
Pravilnika za umrlog osiguranika

            8.         podaci
iz članka 4. stavka 3. točke 1. ovog Pravilnika za

umrlog korisnika
mirovine od kojega se izvodi pravo na

obiteljsku mirovinu

            9.         datum
stjecanja prava na mirovinu

            10.       datum
početka isplate mirovine

            11.       datum
obustave isplate mirovine

            12.       datum
uspostave isplate obustavljene mirovine

            13.       razlog
obustave isplate mirovine

            14.       datum
prestanka prava na mirovinu

            15.       o
mirovinskom faktoru za članove obitelji koji koriste

obiteljsku mirovinu

            16.       podaci
o svoti obiteljske mirovine

            17.       podaci
o svoti osnovne mirovine

            18.       datum
promjene opsega prava

            19.       datum
usklađivanja svote mirovine

            20.       o
datumu svote usklađene mirovine

*3) Osim podataka iz
članka 4. stavka 1. točke 1. do 4., točke 7. do 10. i točke 13. ovog Pravilnika
u matičnu evidenciju unose se sljedeći podaci o korisnicima novčane naknade za
tjelesno oštećenje*

            1.         o
vrsti, uzrocima i stupnju tjelesnih oštećenja

            2.         o
dijagnozama bolesti

            3.         o
svoti novčane naknade za tjelesno oštećenje

            4.         o
datumu stjecanja prava na novčanu naknadu za tjelesno

oštećenje

            5.         o
datumu od kada se novčana naknada isplaćuje

            6.         o
osobnim bodovima

*4) o korisnicima prava
na profesionalnu rehabilitaciju*

            1.         o
svoti naknade plaće na teret Zavoda zbog profesionalne

rehabilitacije

            2.         o
datumu početka isplate naknada plaće na teret Zavoda

zbog profesionalne
rehabilitacije

if !supportLists3.
endifo
datumu prestanka prava na naknadu plaće na teret

Zavoda zbog
profesionalne rehabilitacije

Članak 5.

(1)
U matičnu evidenciju osim podataka iz članka 4. ovog Pravilnika mogu se unositi
i drugi podaci.

(2) U matičnu evidenciju unose se i sve promjene
podataka iz članka 4. ovog Pravilnika. Promjena podataka iz članka 4. stavka 1.
točke 11., 12., 13., 17., 18. podataka iz stavka 2. točke 8. i podataka iz
stavka 3. točke 1. pod 5., 16. i 18., točke 2. pod 9. do 15. i 17. i točke 3.
pod 3. ovog Pravilnika, sadrži i datum promjene.

III. PRIJAVE ZA VOĐENJE
MATIČNE EVIDENCIJE

Članak 6.

Prijave za vođenje matične evidencije podnose se
na sljedećim tiskanicama:

1. Prijave o početku osiguranja (tiskanica M-1P)
sastoje se od tri primjerka.

Prvi primjerak ostaje u područnoj ustrojstvenoj
jedinici Zavoda.

Drugi primjerak prijave (sadrži oznaku »potvrda
o podnesenoj prijavi«) uručuje se obvezniku.

Treći primjerak prijave (sadrži oznaku »potvrda
o podnesenoj prijavi«) uručuje se osiguraniku.

2. Prijava o prestanku – početku osiguranja za
više osiguranika (tiskanica M-1PK) sastoji se od dva primjerka.

Prvi primjerak prijave ostaje u područnoj ustrojstvenoj
jedinici Zavoda.

Drugi primjerak prijave (sadrži oznaku, »potvrda
o podnesenoj prijavi«) uručuje se obvezniku.

3. Prijava o prestanku osiguranja (tiskanica
M-2P) sastoji se od tri primjerka.

Prvi primjerak prijave ostaje u područnoj
ustrojstvenoj jedinici Zavoda.

Drugi primjerak prijave (sadrži oznaku »potvrda
o podnesenoj prijavi«) uručuje se obvezniku.

Treći primjerak prijave (sadrži oznaku »potvrda
o podnesenoj prijavi«) uručuje se osiguraniku.

4. Prijava o promjeni tijekom osiguranja (tiskanica
M-3P) sastoji se od tri primjerka.

Prvi primjerak prijave ostaje u područnoj
ustrojstvenoj jedinici Zavoda.

Drugi primjerak prijave (sadrži oznaku »potvrda
o podnesenoj prijavu«) uručuje se obvezniku.

Treći primjerak prijave (sadrži oznaku »potvrda
o podnesenoj prijavi«) uručuje se osiguraniku.

5. Prijava o početku poslovanja obveznika
obračunavanja i plaćanja doprinosa (tiskanica M-11P) sastoji se od dva
primjerka.

Prvi primjerak prijave ostaje u područnoj
ustrojstvenoj jedinici Zavoda.

Drugi primjerak prijave (sadrži oznaku »potvrda
o podnesenoj prijavi«) uručuje se obvezniku.

6. Prijava o prestanku poslovanja obveznika
obračunavanja i plaćanja doprinosa (tiskanica M-12P) sastoji se od dva
primjerka.

Prvi primjerak prijave ostaje u područnoj
ustrojstvenoj jedinici Zavoda.

Drugi primjerak prijave (sadrži oznaku »potvrda
o podnesenoj prijavi«) uručuje se obvezniku.

7. Prijava o promjeni podataka obveznika
obračunavanja i plaćanja doprinosa (tiskanica M-13P) sastoji se od dva
primjerka.

Prvi primjerak prijave ostaje u područnoj
ustrojstvenoj jedinici Zavoda.

Drugi primjerak prijave (sadrži oznaku »potvrda
o podnesenoj prijavi«) uručuje se obvezniku.

8. Prijava – promjena podataka o utvrđenom stažu
osiguranja i osnovici (tiskanica MPP) sastoji se od dva primjerka.

Prvi primjerak prijave ostaju u područnoj
ustrojstvenoj jedinici Zavoda.

Drugi primjerak prijave (sadrži oznaku »potvrda
o podnesenoj prijavi«) uručuje se obvezniku.

9. Prijava podataka o korisnicima prava iz
mirovinskog osiguranja (tiskanica P-prijava).

10. Prijava promjene podataka o korisnicima
prava iz mirovinskog osiguranja (tiskanica P-promjena).

IV. OBVEZNICI PODNOŠENJA
PRIJAVE ZA VOĐENJE MATIČNE EVIDENCIJE

Članak 7.

Prijave
za vođenje matične evidencije uspostavljaju i Zavodu dostavljaju:

1.
obveznici obračunavanja i plaćanja doprinosa – pravne i fizičke osobe

2.
roditelj iz članka 15. Zakona

3.
Hrvatski zavod za zapošljavanje

4.
Hrvatski zavod za mirovinsko osiguranje – (Zavod)

5.
Hrvatski zavod za zdravstveno osiguranje (u daljnjem tekstu: HZZO)

6.
Ministarstvo obitelji, branitelja i međugeneracijske solidarnosti.

Članak 8.

Obveznici iz članka 7. točke 1. ovoga Pravilnika
obvezni su uspostaviti i dostaviti Zavodu:

1. prijavu o početku poslovanja obveznika
obračunavanja i plaćanja doprinosa (tiskanica M-11P)

2. prijavu o prestanku poslovanja obveznika
obračunavanja i plaćanja doprinosa (tiskanica M-12P)

3. prijavu o promjeni podataka obveznika
obračunavanja i plaćanja doprinosa (tiskanica M-13P)

4. prijavu o početku osiguranja (tiskanica M-1P)
za svakog novozaposlenog radnika

5. prijavu o prestanku osiguranja (tiskanica
M-2P) za svakoga radnika kojemu je prestao radni odnos

6. prijavu o promjeni tijekom osiguranja
(tiskanica M-3P) za svakoga radnika kod kojega nastupi promjena tijekom osiguranja.

7. prijavu – promjenu podataka o utvrđenom stažu
osiguranja i osnovici (tiskanica MPP) u slučaju:

– ako se u postupku kontrole podataka o stažu
osiguranja, osnovicama za ostvarivanje prava iz mirovinskog osiguranja kao i
ostvarivanja prava na mirovinu utvrdi da za osiguranika nisu evidentirani svi
podaci o osnovicama i stažu osiguranja u evidencijama Zavoda,

– ispravka podataka o stažu, osnovici i
obračunatom doprinosu utvrđenih u postupku kontrole podataka o stažu osiguranja
i osnovicama za ostvarivanje prava iz mirovinskog osiguranja.

Članak 9.

Roditelj
iz članka 15. Zakona obvezan je uspostaviti i dostaviti Zavodu sljedeće
prijave:

1.
prijavu o početku osiguranja (tiskanica M-1P)

2.
prijavu o prestanku osiguranja (tiskanica M-2P)

3.
prijavu o promjeni tijekom osiguranja (tiskanica M-3P).

Članak 10.

Hrvatski zavod za zapošljavanje obvezan je
uspostaviti i dostaviti Zavodu za osiguranike iz članka 10. stavka 2. Zakona
sljedeće prijave:

1. prijavu o početku poslovanja obveznika obračunavanja
i plaćanja doprinosa (tiskanica M-11P)

2. prijavu o prestanku poslovanja obveznika
obračunavanja i plaćanja doprinosa (tiskanica M-12P)

3. prijavu o promjeni podataka obveznika
obračunavanja i plaćanja doprinosa (tiskanica M-13P)

4. prijavu o početku osiguranja (tiskanica M-1P)

5. prijavu o prestanku osiguranja (tiskanica
M-2P)

6. prijavu o promjeni tijekom osiguranja
(tiskanica M-3P).

Članak 11.

(1) Zavod je obvezan uspostaviti za osiguranike
iz članka 10. stavka 1. Zakona kojima je priznato pravo na profesionalnu
rehabilitaciju ako im je nakon završene profesionalne rehabilitacije prestalo
zaposlenje, kao i za osiguranike iz članka 11. i 13. Zakona nakon prestanka
svojstva osiguranika zbog priznatog prava na profesionalnu rehabilitaciju i osiguranim
osobama iz članka 18. do 20. Zakona:

1. prijavu o početku osiguranja (tiskanica M-1P)

2. prijavu o prestanku osiguranja (tiskanica
M-2P).

(2) Zavod je obvezan za korisnike prava iz
mirovinskog osiguranja uspostaviti:

1. prijavu podataka o korisnicima prava iz
mirovinskog osiguranja (tiskanica – P prijava)

2. prijavu o promjeni podataka o korisnicima
prava iz mirovinskog osiguranja (tiskanica – P promjena).

(3) Zavod je obvezan za osiguranike kojima u
postupku utvrdi svojstvo osiguranika, odnosno određeno razdoblje u staž
osiguranja na temelju članka 106. stavka 5. i članka 107. Zakona uspostaviti
prijavu o početku osiguranja (tiskanica M-1P), odnosno prijavu o prestanku
osiguranja (tiskanica M-2P).

(4) Ako za potrebe postupaka koji se vode u
Zavodu obveznik nije uspostavio prijavu – promjenu iz članka 8. točke 7. ovoga
Pravilnika, Zavod će uspostaviti prijavu – promjenu podataka o utvrđenom stažu
osiguranja i osnovici (tiskanica MPP).

Članak 12.

(1) HZZO je obvezan za osiguranike kojima je za
vrijeme trajanja bolovanja prestao radni odnos, odnosno obavljanje djelatnosti
osobnim radom i primaju naknadu plaće još najviše 30 dana nakon prestanka
radnog odnosa, odnosno obavljanja djelatnosti osobnim radom, uspostaviti i
dostaviti Zavodu:

1. prijavu o početku poslovanja obveznika
obračunavanja i plaćanja doprinosa (tiskanica M-11P)

2. prijavu o prestanku poslovanja obveznika
obračunavanja i plaćanja doprinosa (tiskanica M-12P)

3. prijavu o promjeni podataka obveznika
obračunavanja i plaćanja doprinosa (tiskanica M-13P)

4. prijavu o početku osiguranja (tiskanica M-1P)

5. prijavu o prestanku osiguranja (tiskanica
M-2P)

6. prijavu o promjeni tijekom osiguranja
(tiskanica M-3P).

(2) HZZO obvezan je za osiguranike koji su se
ozlijedili na radu ili su oboljeli od profesionalne bolesti i pripada im pravo
na naknadu plaće za vrijeme bolovanja zbog te ozljede, odnosno profesionalne
bolesti i nakon prestanka radnog odnosa, sve dok ponovno nisu radno sposobni,
odnosno do konačne ocjene radne sposobnosti ili invalidnosti uspostaviti i
dostaviti Zavodu prijave iz stavka 1. ovoga članka točke 1. do 6.

(3) HZZO obvezan je za osiguranike koji za
vrijeme bolovanja zbog bolesti i komplikacija u vezi s trudnoćom i porođajem,
korištenjem obveznoga porodnog dopusta, korištenja porodnog dopusta do jedne
godine života djeteta, porodnog dopusta do tri godine života djeteta za
blizance, treće i svako sljedeće dijete, posvojiteljskog
dopusta, pravo na rad polovicu radnog vremena do jedne navršene godine života
djeteta iz članka 59. stavka 1. Zakona o radu, te pravo na rad polovicu radnog
vremena do tri godine života djeteta iz članka 59. stavka 3. Zakona o radu,
korištenja stanke za dojenje djeteta iz članka 60. Zakona o radu, koji koriste
jedno od navedenih prava i pripada im pravo na naknadu plaće i po prestanku
radnog odnosa do isteka korištenja istoga prava, dostaviti Zavodu prijave iz
stavka 1. ovoga članka točke 1. do 6.

Članak 13.

Ministarstvo obitelji, branitelja i međugeneracijske
solidarnosti obavezno je uspostaviti i dostaviti Zavodu za za
osiguranike iz članka 10. stavka 3. Zakona sljedeće prijave:

1. prijavu o početku poslovanja obveznika
obračunavanja i plaćanja doprinosa (tiskanica M-11P)

2. prijavu o prestanku poslovanja obveznika
obračunavanja i plaćanja doprinosa (tiskanica M-12P)

3. prijavu o promjeni podataka obveznika
obračunavanja i plaćanja doprinosa (tiskanica M-13P)

4. prijavu o početku osiguranja (tiskanica M-1P)

5. prijavu o prestanku osiguranja (tiskanica
M-2P)

6. prijavu o promjeni tijekom osiguranja
(tiskanica M-3P).

V. OBVEZNA DOKUMENTACIJA
PRI DOSTAVI PODATAKA ZA VOĐENJE MATIČNE EVIDENCIJE

1. POČETAK POSLOVANJA
OBVEZNIKA OBRAČUNAVANJA I PLAĆANJA DOPRINOSA

Članak 14.

Pri uspostavi prijava za vođenje matične
evidencije, poslodavac je obvezan Zavodu dostaviti sljedeću dokumentaciju:

(1) Poslodavac, pravna osoba:

1. rješenje o upisu u sudski registar (ako
poslodavac, pravna osoba, ima osnovane podružnice, tada i rješenje o upisu
podružnice u sudski registar), rješenje o upisu u Evidenciju vjerskih zajednica
u Republici Hrvatskoj ili izvadak iz te evidencije, rješenje o upisu u registar
udruga, rješenje o upisu u sudski registar ustanova ili izvadak iz toga
registra i dr.

2. obavijest o razvrstavanju poslovnog subjekta
prema Nacionalnoj klasifikaciji djelatnosti (NKD)

3. prijavu o početku poslovanja obveznika
obračunavanja i plaćanja doprinosa – tiskanica M-11P

(2) Poslodavac, pravna osoba, obvezna je
dokumentaciju iz stavka 1. točke 1. do 2. ovog članka dostaviti Zavodu na uvid.

(3) Poslodavac, fizička osoba:

1. rješenje o upisu u registar nadležnog tijela
(npr. rješenje o upisu u obrtni registar, rješenje
Odvjetničke komore o upisu u imenik odvjetnika, rješenje o upisu trgovca
pojedinca u sudski registar, rješenje Ministarstva zdravstva o odobrenju za rad
privatne prakse zdravstvenog djelatnika i dr.)

2. obavijest o razvrstavanju poslovnog subjekta
prema Nacionalnoj klasifikaciji djelatnosti (NKD)

3. prijavu o početku poslovanja obveznika
obračunavanja i plaćanja doprinosa – tiskanica M-11P.

(4) Poslodavac, fizička osoba, obvezan je
dokumentaciju iz stavka 3. točke 2. ovog članka dostaviti Zavodu na uvid.

2. PRIZNANJE SVOJSTVA
OSIGURANIKA

Članak 15.

Za radnike (članak 10. stavak 1. točka 1. Zakona),
osobe koje su izabrane ili imenovane na dužnosti u tijelima državne vlasti,
jedinicama lokalne i područne (regionalne) samouprave, ako za taj rad primaju
plaću (članak 10. stavak 1. točka 2. Zakona) hrvatske državljane koji su
zaposleni kod inozemnih organizacija sa sjedištem u Republici Hrvatskoj koje ne
uživaju diplomatski imunitet (strano predstavništvo, međunarodna organizacija i
ustanova), kod inozemnih fizičkih osoba s prebivalištem ili sjedištem u
Republici Hrvatskoj ili kod diplomatskih misija i konzularnih ureda strane
države te međunarodnih organizacija i predstavništava sa sjedištem u Repub­lici Hrvatskoj koji uživaju diplomatski imunitet ili
u osobnoj službi kod stranih državljana ako međunarodnim ugovorom nije drukčije
određeno (članak 10. stavak 1. točka 4. Zakona) i strane državljane i osobe bez
državljanstva, koji su zaposleni na teritoriju Republike Hrvatske, ako
međunarodnim ugovorom nije drugačije određeno (članak 10. stavak 1. točka 5.
Zakona), izaslane radnike koji za poslodavca sa sjedištem u Republici Hrvatskoj
obavljaju poslove u drugoj državi te osobe na radu u diplomatskoj misiji ili
konzularnom uredu Republike Hrvatske u inozemstvu (članak 10. stavak 1. točka
6. Zakona) i za radnike s kojima je poslodavac sklopio ugovor o radu na
određeno vrijeme za stalne sezonske poslove (članak 17. stavak 4. Zakona),
poslodavac je obvezan, pri uspostavi prijava za vođenje matične evidencije,
dostaviti Zavodu sljedeću dokumentaciju:

1. ugovor o radu, pisanu potvrdu o sklopljenom
ugovoru o radu ili pisanu obavijest o prenošenju ugovora o radu na novog
poslodavca

2. radnu knjižicu

3. ako je zaposlenik strani državljanin – radnu
dozvolu za strance

4. prijavu o početku osiguranja – tiskanica
M-1P.

Članak 16.

Za osobe koje se nakon završenog školovanja
nalaze na obveznom praktičnom radu ili na dobrovoljnoj praksi (volonteri), bez
obzira na to primaju li za taj rad plaću, odnosno naknadu (članak 10. stavak 1.
točka 3. Zakona) poslodavac je obvezan pri uspostavi prijava za vođenje matične
evidencije, dostaviti Zavodu sljedeću dokumentaciju:

1. ugovor o volonterskom radu

2. radnu knjižicu

3. prijavu o početku osiguranja – tiskanica
M-1P.

Članak 17.

Za osobe koje pružaju pomoć i njegu hrvatskim
ratnim vojnim invalidima iz Domovinskog rata i koje za taj rad primaju naknadu
prema posebnim propisima (članak 10. stavak 3. Zakona) Ministarstvo obitelji,
branitelja i međugeneracijske solidarnosti obvezno je pri uspostavi prijava za
vođenje matične evidencije, dostaviti Zavodu sljedeću dokumentaciju:

1. rješenje kojim se osobi utvrđuje status
njegovatelja

2. radnu knjižicu osobe kojoj je utvrđen status
njegovatelja

3. prijavu o početku osiguranja – tiskanica
M-1P.

Članak 18.

Obrtnici i trgovci pojedinci, upisani u
odgovarajući registar, osobe koje samostalno obavljaju profesionalnu
djelatnost, vrhunski športaši i šahisti, ako nisu osigurani po drugoj osnovi
(članak 11. Zakona) obvezni su pri uspostavi prijava za vođenje matične
evidencije, dostaviti Zavodu sljedeću dokumentaciju:

1. rješenje o upisu u registar nadležnog tijela
(npr. rješenje o upisu u obrtni registar, rješenje o
upisu trgovca pojedinca u sudski registar, rješenje Odvjetničke komore o upisu
u imenik odvjetnika, rješenje Hrvatske zajednice samostalnih umjetnika o
priznanju statusa umjetnika, rješenje Ministarstva gospodarstva, rada i
poduzetništva o odobrenju za početak rada obavljanja poslova socijalne skrbi,
rješenje Hrvatskoga olimpijskog odbora o priznanju statusa vrhunskog športaša,
odobrenje za samostalnu djelatnost poreznog savjetništva i dr.)

2. radnu knjižicu

3. preslik osobne
iskaznice

4. poslovnu dozvolu za strane državljane

5. prijavu o početku poslovanja obveznika
obračunavanja i plaćanja doprinosa – tiskanica M-11P

6. prijavu o početku osiguranja – tiskanica
M-1P.

Članak 19.

(1) Poljoprivrednici iz članka 11. stavka 4.
Zakona obvezni su pri uspostavi prijava za vođenje matične evidencije,
dostaviti Zavodu sljedeću dokumentaciju:

1. radnu knjižicu

2. vojnu knjižicu

3. preslik osobne
iskaznice

4. izjavu da nisu, odnosno da nisu bili
osigurani kod inozemnog nositelja socijalnog osiguranja s kojim je Republika
Hrvatska sklopila ugovor o socijalnom osiguranju

5. prijavu o početku osiguranja (tiskanica M-1P)

6. prijavu o početku poslovanja obveznika
obračunavanja i plaćanja doprinosa (tiskanica M-11P).

(2) Za osobe iz stavka 1. ovog članka Porezna
uprava dostavlja Zavodu »potvrdu o obavljanju samostalne djelatnosti – izvod iz
upisa u registar obveznika poreza na dohodak od samostalne djelatnosti«.

(3) Poljoprivrednici iz članka 12. Zakona
obvezni su pri uspostavi prijava za vođenje matične  evidencije dostaviti Zavodu sljedeću
dokumentaciju:

1. radnu knjižicu

2. vojnu knjižicu

3. preslik osobne
iskaznice

4. izjavu da nisu, odnosno da nisu bili
osigurani kod inozemnog nositelja socijalnog osiguranja s kojim je Republika
Hrvatska sklopila ugovor o socijalnom osiguranju

5. ako su dali izjavu da nisu na redovitom
školovanju, tada potvrdu srednjoškolske ustanove da nisu na redovitom
školovanju, odnosno potvrdu fakulteta ili druge visokoškolske ustanove da nisu
na redovitom studiju

6. izvadak iz zemljišnih knjiga iz kojeg će se
vidjeti da je osoba upisana u zemljišnu knjigu kao vlasnik poljoprivrednog
zemljišta ili izvod ili uvjerenje Državne geodetske uprave područnog ureda za
katastar da je osoba u katastru nekretnina evidentirana kao posjednik
poljoprivrednog zemljišta ili kao suposjednik, ili izvadak zemljišnih knjiga
nadležnoga općinskog suda iz kojeg se vidi da je osoba upisana kao zakupac
poljoprivrednog zemljišta, ili potvrdu Ministarstva financija da je osoba
evidentirana kao zakupac poljoprivrednog zemljišta u vlasništvu države, ili
potvrdu Ministarstva poljoprivrede i šumarstva ili Ministarstva financija da je
osoba evidentirana kao koncesionar poljoprivrednog zemljišta u vlasništvu države

7. prijavu o početku osiguranja (tiskanica M-1P)

8. prijavu o početku poslovanja obveznika
obračunavanja i plaćanja doprinosa (tiskanica M-11P).

Članak 20.

(1) Osobe koje ostvaruju prihod i upisane su u
registar obveznika poreza na dohodak od samostalne djelatnosti, a nisu
osigurane po drugoj osnovi (članak 11. točka 5. Zakona), obvezni su pri dostavi
prijava za vođenje matične evidencije, dostaviti Zavodu sljedeću dokumentaciju:

1. prijavu o početku osiguranja (tiskanica M-1P)

2. prijavu o početku poslovanja obveznika
obračunavanja i plaćanja doprinosa (tiskanica M-11P)

(2) Za osobe iz stavka 1. ovog članka Porezna
uprava dostavlja Zavodu »potvrdu o obavljanu samostalne djelatnosti – izvod iz
upisa u registar obveznika poreza na dohodak od samostalne djelatnosti«.

Članak 21.

(1) Članovi uprave trgovačkih društava, ako nisu
obvezno osigurani po drugoj osnovi (članak 13. Zakona), obvezni su pri
uspostavi prijava za vođenje matične evidencije, dostaviti Zavodu sljedeću
dokumentaciju:

1. potvrdu iz sudskog registra o stanju upisa za
određeni oblik trgovačkog društva u vezi s osobama ovlaštenim za vođenje
poslova društva

2. radnu knjižicu

3. preslik osobne
iskaznice

4. poslovnu dozvolu za stane državljane

5. prijavu o početku osiguranja – tiskanica M-1P

6. prijavu o početku poslovanja obveznika
obračunavanja i plaćanja doprinosa – tiskanica M-11P

(2) Za stranog državljanina člana uprave
trgovačkog društva kojem je nadležno tijelo izdalo poslovnu dozvolu, a želi se
osigurati na mirovinsko osiguranje kao osoba u radnom odnosu, poslodavac mora
pri uspostavi prijava za vođenje matične evidencije, dostaviti Zavodu
dokumentaciju propisanu člankom 15. ovog Pravilnika.

Članak 22.

Svećenici i drugi vjerski službenici vjerske
zajednice, ako nisu obvezno osigurani po drugoj osnovi (članak 14. Zakona),
obvezni su pri uspostavi prijava za vođenje matične evidencije, dostaviti
Zavodu sljedeću dokumentaciju:

1. radnu knjižicu

2. rješenje o upisu u evidenciju vjerskih
zajednica u Republici Hrvatskoj ili izvadak iz te evidencije

3. radnu dozvolu ako svećenik ili drugi vjerski
službenik vjerske zajednice ne obavlja posao isključivo vezan za vjersku službu

4. prijavu o početku osiguranja (tiskanica M-1P)

5. prijavu o početku poslovanja obveznika
obračunavanja i plaćanja doprinosa (tiskanica M-11P).

Članak 23.

Roditelj koji obavlja roditeljske dužnosti u
prvoj godini života djeteta, a nije obvezno osiguran po drugoj osnovi, ako je
dijete hrvatski državljanin i ako roditelj i dijete imaju prebivalište u
Republici Hrvatskoj obvezni su pri uspostavi prijava za vođenje matične
evidencije, dostaviti Zavodu sljedeću dokumentaciju:

1. izvadak iz matice rođenih za dijete

2. domovnicu za dijete

3. potvrdu o prebivalištu roditelja djeteta
obvezno osiguranog prema članku 15. Zakona

4. potvrdu o prebivalištu djeteta osiguranika iz
članka 15. Zakona

5. izjavu roditelja danu na zapisnik ili
ovjerenu kod javnog bilježnika o postignutom dogovoru o obveznom osiguranju na
osnovi članka 15. Zakona, ako oba roditelja nisu osigurani na mirovinsko
osiguranje (za osiguranike iz članka 15. stavka 2. Zakona)

6. radnu knjižicu

7. preslik osobne
iskaznice

8. prijavu o početku osiguranja – tiskanica
M-1P.

Članak 24.

(1) Hrvatski državljani zaposleni u inozemstvu kod
međunarodnih organizacija i stranih poslodavaca, ako nisu obvezno osigurani
prema inozemnim propisima na koji se odnosi međunarodni ugovor o socijalnom
osiguranju (članak 16. stavak 1. Zakona), obvezni su pri uspostavi prijava za
vođenje matične evidencije dostaviti Zavodu sljedeću dokumentaciju:

1. ovjereni prijevod potvrde stranog poslodavca
o zaposlenju u inozemstvu

2. potvrdu nadležnog tijela države boravišta o
boravku za vrijeme potvrđenog trajanja zaposlenja

3. potvrdu inozemnog nositelja socijalnog
osiguranja da to zaposlenje ne podliježe obveznom osiguranju obuhvaćenom
ugovorom o socijalnom osiguranju sklopljenim između Republike Hrvatske i zemlje
zaposlenja

4. radnu knjižicu

5. prijavu o početku osiguranja – tiskanica M-1P

6. prijavu o početku poslovanja obveznika
obračunavanja i plaćanja doprinosa – tiskanica M-11P.

(2) Hrvatski državljani zaposleni u inozemstvu
na brodovima pod stranom zastavom, ako nisu obvezno osigurani prema inozemnim
propisima na koje se odnosi međudržavni ugovor o socijalnom osiguranju i
hrvatski državljani koji plove na hrvatskom brodu u međunarodnoj plovidbi, ako
nisu u radnom odnosu (članak 16. stavak 1. Zakona), obvezni su pri uspostavi
prijava za vođenje matične evidencije dostaviti Zavodu sljedeću dokumentaciju:

1. pomorsku knjižicu

2. potvrdu o zastavi broda

3. ugovor o radu – plovidbi

4. potvrdu inozemnog nositelja socijalnog
osiguranja da to zaposlenje ne podliježe obveznom osiguranju obuhvaćenom
ugovorom o socijalnom osiguranju sklopljenim između Republike Hrvatske i zemlje
zaposlenja

5. radnu knjižicu

6. prijavu o početku osiguranja – tiskanica M-1P

7. prijavu o početku poslovanja obveznika
obračunavanja i plaćanja doprinosa – tiskanica M-11P.

(3) Hrvatski državljani zaposleni na teritoriju
Republike Hrvatske kod inozemnih organizacija koje nemaju sjedište u Republici
Hrvatskoj i ne uživaju diplomatski imunitet, te međunarodnih organizacija ili
predstavništava koje nemaju sjedište u Republici Hrvatskoj i uživaju
diplomatski imunitet obvezni su pri uspostavi prijava za vođenje matične
evidencije dostaviti Zavodu sljedeću dokumentaciju:

1. ugovor o radu ili pisanu potvrdu o
sklopljenom ugovoru o radu

2. radnju knjižicu

3. prijavu o početku osiguranja – tiskanica M-1P

4. prijavu o početku poslovanja obveznika
obračunavanja i plaćanja doprinosa – tiskanica M-11P.

Članak 25.

(1) Osobe koje se osiguravaju na produženo
osiguranje (članak 17. Zakona), obvezne su pri uspostavi prijava za vođenje
matične evidencije, dostaviti Zavodu sljedeću dokumentaciju:

1. za vrijeme neplaćenog dopusta (članak 17.
stavak 2. točka 1.) – odluku poslodavca o korištenju neplaćenog dopusta

2. za vrijeme mirovanja radnog odnosa dok dijete
ne navrši tri godine života (članak 17. stavak 2. točka 2.) – odluku poslodavca
o mirovanju radnog odnosa zaposlenika dok dijete ne navrši tri godine života

3. za vrijeme stručnog usavršavanja ili
specijalizacije nakon prestanka ugovora o radu, službe, odnosno obavljanja
djelatnosti (članak 17. stavak 2. točka 3.) – ugovor o stručnom usavršavanju
ili specijalizaciji

4. za vrijeme nezaposlenosti (članak 17. stavak
2. točka 4.) – radnu knjižicu

5. za vrijeme privremenog ili sezonskog prekida
obavljanja djelatnosti (članak 17. stavak 2. točka 5.) – potvrdu nadležnog
tijela o sezonskom obavljanju djelatnosti

6. za vrijeme zaposlenja u inozemstvu u
međunarodnim i drugim organizacijama, na osnovi međunarodnih ugovora, odnosno
kod stranog poslodavca, ako za to vrijeme nije obvezno osigurana u Republici
Hrvatskoj, odnosno ako međunarodnim ugovorom nije drugačije određeno (članak
17. stavak 1. točka 6.) – ovjereni prijevod potvrde o zaposlenju u inozemstvu u
međunarodnim i drugim organizacijama i kod stranog poslodavca

7. za vrijeme boravka u inozemstvu kao bračni
drug osiguranika – hrvatskog državljanina na radu u inozemstvu (članak 17.
stavak 2. točka 7.) – rješenje o upućivanju na rad u inozemstvo hrvatskog
državljanina bračnog druga osiguranika

8. za vrijeme nezaposlenosti pomoraca nakon
prestanka ugovora o radu na određeno vrijeme (članak 17. stavak 2. točka 8.) –
pomorska knjižica

9. osoba koja ima prebivalište na teritoriju
Republike Hrvatske i koja je nakon prestanka obveznoga mirovinskog osiguranja u
državi s kojom je sklopljen ugovor o socijalnom osiguranju neovisno o tome je
li prije obveznog osiguranja u inozemstvu bila osigurana u Republici Hrvatskoj
(članak 17. stavak 3.) – izjavu o nezaposlenosti, potvrdu o prebivalištu i
potvrdu stranog nositelja socijalnog osiguranja da je osobi prestalo obvezno
mirovinsko osiguranje.

(2) Osobe iz stavka 1. ovoga članka obvezne su
također Zavodu dostaviti:

1. radnu knjižicu

2. preslik osobne
iskaznice

3. prijavu o početku osiguranja – tiskanica M-1P

4. prijavu o početku poslovanja obveznika
obračunavanja i plaćanja doprinosa – tiskanica M-11P.

3. PROMJENE TIJEKOM
POSLOVANJA OBVEZNIKA PLAĆANJA DOPRINOSA I PROMJENE TIJEKOM TRAJANJA SVOJSTVA
OSIGURANIKA

Članak 26.

Pri uspostavi i dostavi prijava za vođenje
matične evidencije kod promjena nastalih tijekom poslovanja i promjena nastalih
tijekom osiguranja, obveznici podnošenja prijava za vođenje matične evidencije
iz članka 7. do 13. ovog Pravilnika obvezni su dostaviti Zavodu dokumentaciju
kojom dokazuju promjenu.

4. PRESTANAK POSLOVANJA
OBVEZNIKA PLAĆANJA DOPRINOSA

Članak 27.

(1) Poslodavac, pravna osoba pri uspostavi prijava
za vođenje matične evidencije, obvezan je Zavodu dostaviti sljedeću
dokumentaciju:

1. rješenje o brisanju iz sudskog registra (ako
poslodavac, pravna osoba, ima osnovane podružnice, tada i rješenje o brisanju
podružnica iz sudskog registra), te rješenje ili izvod o brisanju iz drugih
odgovarajućih evidencija ili registara

2. prijavu o prestanku poslovanja obveznika
obračunavanja i plaćanja doprinosa – tiskanica M-12P

(2) Poslodavac, fizička osoba pri uspostavi
prijava za vođenje matične evidencije, obvezan je Zavodu dostaviti sljedeću
dokumentaciju:

1. rješenje o brisanju iz registra nadležnog
tijela

2.
prijavu o prestanku poslovanja obveznika obračunavanja i plaćanja doprinosa –
tiskanica M-12P.

5. PRESTANAK SVOJSTVA
OSIGURANIKA

Članak 28.

Poslodavac za osiguranike iz članka 15. do 17. i
osiguranici iz članka 18. do 25. ovog Pravilnika, obvezni su pri dostavi
prijava za vođenje matične evidencije Zavodu dostaviti sljedeću dokumentaciju:

1. dokaz u pisanom obliku kojim se dokazuje
prestanak okolnosti na temelju kojih je priznato svojstvo osiguranika (npr. otkaz ugovora o radu, pisani sporazum o prestanku
ugovora o radu ili odluka/rješenje o prestanku radnog odnosa ili ispravu
nadležnog tijela, pisana obavijest o prenošenju ugovora o radu na novog
poslodavca, izvod iz sudskog registra o brisanju člana uprave iz tog registra,
rješenje o brisanju iz odgovarajućih registara ili evidencija, rješenje kojim
se osobi utvrđuje prestanak statusa njegovatelja, izvadak iz matice umrlih i dr.)

2. prijavu o prestanku osiguranja – tiskanica
M-2P

3. prijavu o prestanku poslovanja obveznika
obračunavanja i plaćanja doprinosa – tiskanica M-12P

4. radnu knjižicu.

VI. MIJENJANJE I
ISPRAVLJANJE PODATAKA UNESENIH U MATIČNU EVIDENCIJU

Članak 29.

Za točnost podataka dostavljenih i preuzetih u
Zavodu za potrebe vođenja matične evidencije odgovoran je poslodavac i
odgovorna osoba kod poslodavca, osiguranici koji su sami obveznici plaćanja
doprinosa za mirovinsko osiguranje, Hrvatski zavod za mirovinsko osiguranje,
Hrvatski zavod za zapošljavanje, HZZO, Centar za socijalnu skrb, Ministarstvo
obitelji, branitelja i međugeneracijske solidarnosti, Porezna uprava i druge
nadležne institucije.

Članak 30.

(1) Podaci uneseni u matičnu evidenciju na način
propisan Zakonom i ovim Pravilnikom mogu se naknadno mijenjati u slučajevima:

1. ako naknadno, u propisanom postupku nadležno
tijelo utvrdi promjenu podataka

2. ako su podaci o mirovinskom stažu, svojstvu
osiguranika, stažu osiguranja, osnovici uneseni u matičnu evidenciju na temelju
lažnih isprava

3. ako se naknadno, provjerom podataka u
postupku kontrole ili na drugi način, utvrdi da su u matičnu evidenciju uneseni
neispravni, netočni ili nepotpuni podaci

4. u slučajevima u kojima se u propisanom
postupku mogu upotrijebiti izvanredna pravna sredstva

5. ako se naknadno u postupku provedbe nadzora
utvrdi da su u matičnu evidenciju uneseni netočni, neispravni i nepotpuni
podaci o stažu osiguranja s povećanim trajanjem.

(2) Podaci iz stavka 1. ovoga članka mijenjaju
se u matičnoj evidenciji prijavama o promjeni propisanim ovim Pravilnikom.

Članak 31.

(1) Staž osiguranja i osnovice za ostvarivanje
prava utvrđuje Zavod u skladu s odredbama Zakona i podzakonskim
propisima.

(2) Zavod je ovlašten kod obveznika provjeravati
točnost podataka zaprimljenih neposredno od obveznika i drugih nadležnih tijela
unesenih u matičnu evidenciju i to uvidom u evidencije iz oblasti rada koje se
vode kod obveznika i uvidom u druge odgovarajuće evidencije.

Članak 32.

Ako se u propisanom postupku ili u postupku
kontrole ustanovi da su podaci u evidencijama Zavoda netočni i nepotpuni ili se
po­sumnja u njihovu vjerodostojnost, Zavod će zatražiti od obveznika da
prijavama propisanim ovim Pravilnikom ispravi netočne podatke, dopuni nepotpune
podatke, odnosno provjeri vjerodostojnost podataka na temelju evidencija iz
oblasti rada i drugih odgovarajućih evidencija.

VII. UTVRĐIVANJE STAŽA
OSIGURANJA

Članak 33.

(1) Za osiguranika koji je u cijeloj ili dijelu protekle
kalendarske godine za koju se utvrđuje staž osiguranja (u daljnjem tekstu:
razdoblje za koje se utvrđuje staž osiguranja) radio puno radno vrijeme, kao
staž osiguranja uzima se kalendarsko razdoblje za koje se staž osiguranja
utvrđuje.

(2) Broj mogućih sati rada dobiva se kad se broj
radnih dana u razdoblju za koje se utvrđuje staž osiguranja, pomnoži s brojem
dnevnih sati rada poslodavca.

(3) Broj dnevnih sati rada poslodavca (u
daljnjem tekstu: dnev­no radno vrijeme poslodavca)
dobiva se kad se broj sati punog radnog vremena poslodavca, u jednom tjednu,
podijeli s brojem radnih dana u tjednu.

Članak 34.

(1) Za osiguranika kojemu je, u razdoblju za
koje se utvrđuje staž osiguranja, zbroj ostvarenih i neostvarenih sati rada
(sati godišnjeg odmora, sati za stručno usavršavanje i dr.)
manji od broja mogućih sati rada, utvrđenih prema članku 33. stavku 2. ovoga
Pravilnika, kao staž osiguranja uzima se vrijeme provedeno na radu svedeno na
puno radno vrijeme poslodavca. Preračunavanje na puno radno vrijeme poslodavca
obavlja se na način da se od kalendarskog razdoblja koje je osiguranik proveo u
zaposlenju oduzme broj dana koji se dobiva dijeljenjem razlike između broja
mogućih sati rada i zbroja ostvarenih i neostvarenih sati rada osiguranika s
brojem dnevnih sati rada poslodavca.

(2) Iznimno od odredbe stavka 1. ovog članka,
kao staž osiguranja uzima se kalendarsko razdoblje bez preračunavanja na puno
radno vrijeme poslodavca kad do razlike između zbroja ostvarenih i neostvarenih
sati rada i broja mogućih sati rada dolazi do posebne organizacije radnog
vremena poslodavca (rad u smjenama, preraspodjela radnog vremena i dr.), a takva je organizacija radnog vremena u skladu s
propisima kojima se regulira radno vrijeme poslodavca (kolektivni ugovor,
sporazum sklopljen između zaposleničkog vijeća i poslodavca).

Članak 35.

(1) Za osiguranika koji je u cijelom razdoblju
za koje se utvrđuje staž osiguranja radio s radnim vremenom, kraćim od punog
radnog vremena, staž osiguranja utvrđuje se tako što se prema odredbama članka
33. i 34. ovog Pravilnika prethodno obračuna vrijeme staža kao da je osiguranik
radio puno radno vrijeme, pa se tako obračunato vrijeme pomnoži s brojem sati
stvarnoga radnog vremena osiguranika i podijeli s dnevnim radnim vremenom
poslodavca (članak 33. stavak 3. ovog Pravilnika).

(2) Za osiguranika koji je u pojedinim
razdobljima za koja se utvrđuje staž osiguranja proveo u zaposlenju s radnim
vremenom u različitom trajanju kod dva ili više poslodavaca s različitim
dnevnim radnim vremenom poslodavca, staž osiguranja se utvrđuje za svako
razdoblje posebno i to na način da se prema odredbama članka 33. i 34. ovog
Pravilnika prethodno obračuna vrijeme staža kao da je osiguranik radio puno
radno vrijeme, pa se tako obračunato radno vrijeme pomnoži s brojem sati
stvarnoga radnog vremena osiguranika i podijeli s prosječnim punim radnim
vremenom poslodavca.

(3) Prosječno puno radno vrijeme poslodavca
utvrđuje se na način da se dnevno radno vrijeme različitih poslodavac zbroji i
podijeli s brojem poslodavaca kod kojih je osiguranik zaposlen.

Članak 36.

Za osiguranika koji je u razdoblju za koje se
utvrđuje staž osiguranja radio na sezonskim poslovima, staž osiguranja utvrđuje
se tako što se stažu osiguranja, izračunatom prema odredbama članka 33. i 34. ovog
Pravilnika, doda broj dana koji se dobije kad se broj sati koje je osiguranik u
tom razdoblju proveo u zaposlenju, duljem od punog radnog vremena, podijeli s
dnevnim radnim vremenom poslodavca (članak 33. stavak 3. ovog Pravilnika).

Članak 37.

(1) Za osiguranike iz članka 11. do 14. i članka
16. do 17. stavak 1. do 3. Zakona kao staž osiguranja za ostvarivanje prava na
starosnu mirovinu, prijevremenu starosnu mirovinu ili invalidsku mirovinu uzima
se ono razdoblje za koje su plaćeni doprinosi za mirovinsko osiguranje.

(2) Za osiguranika koji je nakon prestanka
radnog odnosa ili drugog rada na temelju kojeg je bio osiguran primao naknadu
plaće prema propisima iz zdravstvenog osiguranja – kao staž osiguranja uzima se
kalendarsko razdoblje za koje je osiguranik tijekom protekle kalendarske
godine, nakon prestanka radnog odnosa, primao naknadu plaće prema propisima iz
zdravstvenog osiguranja.

Članak 38.

(1) U staž osiguranja računaju se i razdoblja u
kojim je isplaćen drugi dohodak prema propisima o porezu na dohodak za koje su
u cijelosti plaćeni doprinosi za mirovinsko osiguranje na način propisan
člankom 27.a Zakona.

(2) U staž osiguranja neće se računati razdoblje
iz stavka 1. ovog članka ako primatelj drugog dohotka u kalendarskoj godini u
kojoj je isplaćen drugi dohodak za koji su plaćeni doprinosi bio u cijeloj toj
kalendarskoj godini u radnom odnosu s punim radnim vremenom (članak 10. Zakona)
ili je bio obvezno osiguran na mirovinsko osiguranje na osnovi članka 11. do
16. i članka 17. stavka 4. Zakona.

(3) Osiguranici iz stavka 1. ovog članka koji su
u kalendarskoj godini bili u radnom odnosu s nepunim radnim vremenom u staž
osiguranja uračunat će se i razdoblje u koje je isplaćen drugi dohodak prema
propisima o porezu na dohodak za koje je u cijelosti plaćen doprinos za
mirovinsko osiguranje, ali ukupni staž osiguranja u toj kalendarskoj godini
računa se najviše 12 mjeseci.

Članak 39.

Za osiguranika koji je u kalendarskoj godini za koju
se utvrđuje staž osiguranja radio kod više poslodavaca, primao naknadu plaće u
svojstvu invalida rada za vrijeme profesionalne rehabilitacije, odnosno,
naknadu plaće za bolovanje nakon prestanka radnog odnosa – ukupan staž
osiguranja koji je ostvario u pojedinoj kalendarskoj godini dobiva se
zbrajanjem razdoblja staža utvrđenih od strane poslodavca i HZZO, odnosno
Zavoda.

VIII. PRIJELAZNE I
ZAVRŠNE ODREDBE

Članak 40.

Obveznici podnošenja prijava podataka o stažu
osiguranja i plaći, odnosno osnovici osiguranja, stažu osiguranja za vrijeme
primanja naknade plaće prema propisima o zdravstvenom osiguranju – nakon
prestanka radnog odnosa, staža osiguranja i naknadi plaće na osnovi invalidskog
osiguranja, koji nisu dostavili propisane podatke za razdoblje od 1. siječnja
1970. do 31. prosinca 1998., dostavljat će podatke na sljedećim tiskanicama:

1) Prijava podataka o utvrđenom stažu osiguranja
i plaći – na tiskanici M-4, koristi se za utvrđivanje staža osiguranja i plaće
zaključno sa godinom 1992.

2) Prijava podataka o utvrđenom stažu osiguranja
i plaći – na tiskanici M-4/H, koristi se za utvrđivanje staža osiguranja i
plaće za godinu 1993.

3) Prijava podataka o utvrđenom stažu osiguranja
i plaći – na tiskanici M-4/Klp, koristi se za
utvrđivanje staža osiguranja i plaće od 1. siječnja 1994. do 31. prosinca 1998.

4) Prijava podataka o plaći ostvarenoj primanjem
novčanih naknada po osnovi zdravstvenog osiguranja i stažu osiguranja nakon
prestanka radnog odnosa – na tiskanici M-5 i popunjava se zaključno s godinom
1998.

5) Prijava podataka o plaći ostvarenoj primanjem
novčanih naknada po osnovi invalidskog osiguranja i stažu osiguranja – na
tiskanici M-6, koristi se zaključno s godinom 1992.

6) Prijava podataka o plaći ostvarenoj primanjem
novčanih nak­nada po osnovi invalidskog osiguranja i
stažu osiguranja za godinu 1993. – na tiskanici M-6/H.

7) Prijava podataka o plaći ostvarenoj primanjem
novčanih naknada po osnovi invalidskog osiguranja i stažu osiguranja za
razdoblje od 1. siječnja 1994. do 31. prosinca 1998. – na tiskanici M-6/Klp.

8) Prijava podataka o utvrđenom stažu osiguranja
i osnovici osiguranja za osiguranike samostalne privrednike – na tiskanici
M-4S, koristi se za utvrđivanje staža osiguranja i plaći zaključno s godinom
1992.

Članak 41.

Podaci o stažu osiguranja i plaći, odnosno
osnovici osiguranja, stažu osiguranja za vrijeme primanja naknade plaće prema
propisima o zdravstvenom osiguranju – nakon prestanka radnog odnosa, stažu
osiguranja i naknadi plaće na osnovi invalidskog osiguranja koji su uneseni u
matičnu evidenciju, a odnose se na razdoblje do 31. prosinca 1998., te se
naknadnom provjerom podataka ili na drugi način utvrdi da su u matičnu
evidenciju uneseni neispravni, netočni ili nepotpuni podaci, mogu se mijenjati
na sljedećim tiskanicama:

1) Prijava o promjeni podataka o utvrđenom stažu
osiguranja i plaći – na tiskanici M-8, koristi se za promjenu podataka o
utvrđenom stažu osiguranja i plaći zaključno s godinom 1992.

2) Prijava o promjeni podataka o utvrđenom stažu
osiguranja i plaći – na tiskanici M-8/H, koristi se za utvrđivanje staža
osiguranja i plaći za godinu 1993.

3) Prijava o promjeni podataka o utvrđenom stažu
osiguranja i plaći – na tiskanici M-8/Klp, koristi se
za promjenu podataka o utvrđenom stažu osiguranja i plaći od 1. siječnja 1993.
do 31. prosinca 1998.

4) Prijava o promjeni podataka o plaći
ostvarenoj primanjem novčanih naknada po osnovi zdravstvenog osiguranja i stažu
osiguranja za vrijeme primanja naknade plaće nakon prestanka radnog odnosa – na
tiskanici M-9, koristi se zaključno s godinom 1998.

5) Prijava o promjeni podataka o plaći
ostvarenoj primanjem novčanih naknada po osnovi invalidskog osiguranja i stažu
osiguranja – na tiskanici M-10, koristi se zaključno s godinom 1992.

6) Prijava o promjeni podataka o plaći ostvarenoj
primanjem novčanih naknada po osnovi invalidskog osiguranja i stažu osiguranja
za godinu 1993. – na tiskanici M-10/H.

7) Prijava o promjeni podataka o plaći
ostvarenoj primanjem novčanih naknada po osnovi invalidskog osiguranja i stažu
osiguranja od 1. siječnja 1994. do 31. prosinca 1998. – na tiskaniciM-10/Klp.

Članak 42.

Podaci o mirovinskom stažu navršenom do 31.
prosinca 1969. koji nije evidentiran, unosi se u matičnu evidenciju Prijavom
podataka o mirovinskom stažu za matičnu evidenciju o osiguranicima (prijava i
promjena podataka) – tiskanica M-7.

Članak 43.

(1) Na tiskanicama M-4, M-8 i M-6 svote plaće,
osnovice osiguranja i naknada plaće do 31. prosinca 1990. iskazuju se u dinarima
prema Zakonu o promjeni vrijednosti dinara i prema Odluci o evidentiranju i
iskazivanju svota osobnih dohodaka, naknada osobnog dohotka iz invalidskog
osiguranja i osnovica osiguranja.

(2) Za godinu 1991. i 1992. svote plaće,
osnovice osiguranja i naknade plaće iskazuju se u hrvatskim dinarima s time da
se na tiskanicama M-4, M-8 i M-6 na mjestu za upis para upišu dvije ništice
»00«. Na tiskanici M-4/H, M-8/H i M-6/H svote se iskazuju u hrvatskim dinarima
(HRD).

(3) Tiskanice iz članka 40. do 42. ovog
Pravilnika koriste se za evidentiranje podataka o stažu osiguranja i plaći za
osiguranike koji su sami obveznici plaćanja doprinosa za svoje osiguranje i za
radnike kod njih.

Članak 44.

(1) Tiskanice M-4P, M-5P, M-6P, M-8P, M-9P,
M-10P, M-14P, M-14P/1, M-16P i M-17P primjenjuju se za razdoblje od 1. siječnja
1999. do 31. prosinca 2002. za evidentiranje podataka o stažu osiguranja i
plaći ili osnovici osiguranja za određivanje mirovine, naknade plaće, razdoblje
korištenja naknade plaće, ako za to razdoblje nisu uspostavljene od obveznika.

(2) Tiskanica prijava – promjena podataka o
utvrđenom stažu osiguranja i osnovici (tiskanica MPP) primjenjuje se počevši od
1. siječnja 2003.

Članak 45.

(1) Tiskanice propisane ovim Pravilnikom njegov
su sastavni dio.

(2) Tiskanice utvrđene ovim Pravilnikom tiskaju
se na samokopirajućem papiru sa zaštitom.

(3) Drugi i treći primjerak tiskanica utvrđenih
ovim Pravilnikom mogu se tiskati na papiru drugih boja.

Članak 46.

Stupanjem na snagu ovoga Pravilnika prestaje
važiti Pravilnik o vođenju matične evidencije o osiguranicima, obveznicima
plaćanja doprinosa i korisnicima prava iz mirovinskog osiguranja (»Narodne
novine«, broj 2/99.).

Članak 47.

Ovaj Pravilnik stupa na snagu osmog dana od dana
objave u »Narodnim novinama«.

Klasa:
041-01-05-02/5

Urbroj: 341-99-01/01-5/4

Zagreb,
26. srpnja 2005.

Predsjednik

Upravnog Vijeća Hrvatskog zavoda

za mirovinsko osiguranje

**mr****. sc. Niko Raič, v. r.**

![](dodatni/355069.gif)
![](dodatni/355070.gif)
![](dodatni/355071.gif)
![](dodatni/355072.gif)
![](dodatni/355073.gif)
![](dodatni/355074.gif)
![](dodatni/355075.gif)
![](dodatni/355076.gif)
![](dodatni/355077.gif)
![](dodatni/355078.gif)
![](dodatni/355079.gif)
![](dodatni/355080.gif)
![](dodatni/355081.gif)
![](dodatni/355082.gif)

Pravilnik, NN 98/2005-1921
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)